D) vi 14.3.2022 


Lahden Radioamatöörikerho ry. 


Apua ja ohjeita tunnuksen eli asemaluvan hakeminen 
Aina kun tulet tutkintöön, tutkija antaa sinulle täytettäväksi ns. AH-lomakkeen. Se 
sisältää mm henkilö- ja osoitetietosi sekä allekirjoituksesi. Tutkija merkitsee 
lomakkeeseen suorittamasi modulit (K, T1 tai T2) ja toimittaa lomakkeen yhdessä 
tutkintopapareiden kanssa Viestintävirastoon, jossa ne ovat arviolta viikon 
kuluessa tutkinnosta. 


Viestintävirasto (Traficom) on ilmoittanut, että pätevyystodistusten käsittelyaika 
on noin 2-4 viikkoa. Tosin ikinä se ei ole kestänyt niin kauaa. Yleensä 
pätevyystodistukset valmistuvat noin viimeistään kahdessa viikossa tutkinnosta 
mutta keväisin saattaa tulla viivästyksiä, koska sama osasto käsittelee myös Meri- 
VHF -yh todistukset. 


Viestintävirasto postittaa pätevyystodistuksen 
Viestintävirasto postittaa pätevyystodistuksen ja sen mukana tulee lasku 43.75 €. 
Sillä on maksuaikaa 14 päivää. Saat tunnuksen, vaikka et maksaisi laskua 
määräajassa. Muutaman karhun jälkeen se menee ulosottoon, mutta sinulla on 
siinä vaiheessa jo tunnus. 


Jos suoritit vain K- tai T1-moduulin, siitä ei tule mitään ilmoitusta eikä maksua. 
Läpi mennyt moduuli on kuitenkin voimassa ikuisesti Viestintäviraston 
tietokannassa. 


Olet radioamatööri kun sinulla on pätevyystodistus 
Kun sinulle on myönnetty pätevyystodistus, olet virallisesti radioamatööri. Voit 
pitää yhteyksiä toisen asemalta tai kerholta mutta et saa vielä omistaa 
radioamatöörilähetintä. 


Pätevyystodistus tulee ensin näkyviin Traficom'in sähköiseen palveluun 
Jo ennen kuin Traficom postittaa pätevyystodistuksesi Sinulle, tulee se näkyviin 
Traficom'in sähköiseen palveluun. Voit siis käydä kurkkimassa vaikka joka päivä, 
josko pätevyystodistus on jo kirjoitettu. Palveluun kirjaudutaan pankkitunnuksilla. 
Sieltä löytyvät tiedot myös muista radioluvistasi esim Meri-VHF ym. 


Osoite on: 
https://www.traficom.fi/fi/asioi-kanssamme/katsele-omia-radiolupatietojasi 


Tunnuksen hakeminen 
Kun pätevyystodistus on Traficom'in sähköisessä palvelussa tai kun se on tullut 
postissa, voit hakea tunnusta. Tunnuksen hakemisessa tulee olla omatoiminen. 
Tunnusta pitää itse hakea, se ei tule automaattisesti. Kukaan ei hae sitä 
puolestasi. 


Siihen on kolme tapaa: 
1) Viestintäviraston sähköinen lupapalvelu, 
2) Viestintäviraston sivulta löytyvä AT-lomake tai 
3) Vapaamuotoinen sähköposti 


1) Viestintäviraston sähköinen lupapalvelu —- sähköinen haku 
Lupaa on helpointa hakea alla olevasta linkistä. Linkkiin kirjaudutaan 
pankkitunnuksilla ja jos kaikki on muuten kunnossa, asemalupa ja tunnus tulevat 
voimaan HETI ja voit alkaa workkimaan välittömästi! 


radioamatooriasemalle- heti-voimaantuleva 


Valitse ensin (piiri)humero tunnukseen 
Jos järjestelmässä on jo siis tieto pätevyystodistuksestasi, ohjelma pyytää Sinua 
kertomaan minkä numeron haluat tunnukseen. (Uusimaa on siis numero 2. Häme 
3, Heinola ja Etelä-Savo 4, Kaakkois-Suomi 5, Pohjanmaa ja Keski-Suomi 6, 
Pohjois-Savo ja Pohjois-Karjala 7, Oulu ja Kainuu 8, Lappi 9. Niin ja Lounais- 
Suomi 1). Voit valita minkä tahansa numeron 1-9, mutta yleensä tunnukseen 
valitaan se yllä oleva Suomen vanhan piirijaon mukainen numero. Jos et anna 
numeroa, ohjelma arpoo Sinulle minkä tahansa numeron. Numeroa O et voi 
hakea, ellet anna postiosoitetta, joka on Ahvenanmaalla. 


Maksa sen jälkeen verkkopankissa 18,14 € 
Sen jälkeen ohjelma pyytää sinua maksamaan 18 €:n taajuusmaksun ja kun olet 
sen maksanut, saat uuden tunnuksesi, joka on siis voimassa sillä sekunnilla kun 
näet sen ruudulta. 


Jos tunnus ei miellytä tai haluat toisen numeron, voit vaikka heti hakea toisen 
tunnuksen. Jos kukaan ei ehtinyt väliin, saat tunnuksen, jossa viimeinen kirjain on 
seuraava aakkosissa. Jos siis sait järjestelmästä vaikka ”OH3COP” (=poliisi) etkä 
pidä siitä, voit heti hakea uutta tunnusta ja saat — jos kukaan ei ole ehtinyt väliin 
- ”OH3COO”. Suomessa tunnusten määrää ei ole rajoitettu. 


Järjestelmä antaa tunnukseksi seuraavan vapaan tunnuksen kolmekirjaimisesta 
CLx-sarjasta. Su 13.3.2022 viimeisin annettu tunnus oli ”OH1CLN”. Seuraava on 
siis TOH*CLO"”, sitten ”OH*CLP"” jne ... 


ILA tunnukset voi vähän hankalasti käydä katsomassa osoitteesta: 


Tällä hetkellä viimeisin annettu tunnus on siis OH1CLN. Jos syötät hakukenttään 
vaikka ”CLN”, näet sen olevan varattu mutta jos syötät seuraavan eli "CLO", ei 
ohjelma anna mitään eli se on vapaana. Jos syötät ”CL”, näet mitä CLx-sarjasta on 
myönnetty. Jos mielessäsi on joku mukava tunnus, voit vaikka päivittäin seurata, 
missä mennä ja sitten iskeeä, kun haluamasi tunnus on seuraavana jakovuorossa. 
Esimerkiksi tunnusta ”OH*CDX” moni kyttäsi, yksi sen sai. 


Suosittelen tätä sähköistä palvelua. Yksinkertainen ja saat tunnuksen 
heti. 


2) Viestintäviraston AT-lomake - haku paperilla 
Osoitteesta 
www.oh3ac.fi/AT TC.pdf 
löytyy AT-lomake, jolla voit hakea tunnusta. Täytät tai skannaat lomakkeen, 
allekirjoitusta ei vaadita. Jos haet tällä lomakkeella, saat seuraavan vapaan 
tunnuksen edellä mainitusta CLx-sarjasta. Lomake täytetään soveltuvin osin. Voit 
sen postittaa tai sähköpostittaa. Mutta miksi edetä hankalaa tietä? 


Tunnus tulee postissa, mukana 18 €:n taajuusmaksu, joka pitää maksaa 14 
päivän kuluessa jne 


3) Tunnusta voi hakea ihan sähköpostilla laittamalla siihen tarvittavat tiedot 
Lähettämällä sähköpostin osoitteeseen ”radiotaajuudetOtraficom.fi” sisältäen 
henkilö- ja osoitetietosi edellä olevan lomakkeen mukaisesti, voit myös hakea 
seuraavaa vapaana olevaa tunnusta. Mutta miksi edetä hankalaa tietä? 


Tunnus tulee postissa, mukana 18 €:n taajuusmaksu, joka pitää maksaa 14 
päivän kuluessa jne 


Omavalintainen tunnus 
Jos haluat jonkun muun tunnuksen kuin CLx-sarjasta tulevan seuraavana vapaana 
olevan tunnuksen, voit hakea ”omavalintaista tunnusta”. Saat haluamasi, 
a) jos se on vapaana, 
b) jos se sopii Traficom'in tunnuksen myöntämisperusteisiin ja 
c) jos haluat maksaa 170,75 €. 


Voit HAKA omavalinteista tunnusta osoitteessa: 


Voit hakea omavalintaista tunnusta helpoiten yllä olevan linkin kautta, mutta 
myös AT-lomakkeella että sähköpostilla. Kaikissa tapauksissa maksu 170,75 € 
pitää ensin maksaa ja tunnus tulee voimaan vasta kun raha on Viesintävirastossa. 
Kun olet maksanut 170,75 €, Viestintävirasto postittaa asemaluvan sinulle (ja se 
näkyy myös sähköisessä palvelussa.) Tunnuksen käsittelyyn, maksamiseen ym 
menee yleensä noi 2 viikkoa. 


- Ostettu tunnus ei voi alkaa A-kirjaimella, ne on varattu kerhoille. 
Paitsi neljäkirjaimiset A-alkuiset, esim. OH2AINA, OH6ALPO jne. 

- Tunnuksessa voi olla piirinumeron jälkeen suffiksissa 1, 2, 3 tai neljä 
merkkiä. Viimeisen merkin tulee olla kirjain. Siis vaikka OH3S, OH3SY, 
OH3S5Y, OH3S55Y. Tai OH3555Y 

- Prefiksi voi olla joko OH- tai OG. 


- Nimikirjaimet, jos vapaana, on suosittu. Tai nimikirjaimet väärinpäin. 
Tai etunimi, jos vapaana. 


1- ja 2 -kirjaimisia tunnuksia (siis ”OH3S” tai ”OH3SS” annetaan 
kaikkiin piireihin. Eli jos OH2SS on annettu, voit pyytää OH3SS. 


3- ja 4 -kirjaimisia tunnuksia annetaan vain kerran koko maassa. Jos 
siis OH3MIKA on annettu, et voi saada OH2MIKA. Jos OH2BXX on 
varattu, et voi saada OH3BXX. Mutta jos haluat vaikka OH3YYY, kukaan 
muu ei voi saada ”YYY”-suffiksia toiseen piiriin. 


Et voi hakea joitakin erikoisia suffikseja. Viestintävirasto ei myönnä 
OH*SOS tai OH*O-lyhenteet. Turha kokeilla myöskään OH*FUCK tai 
OH”SHIT tai vastaavaa. Missä raja menee, on vaikea sanoa, koska 
tunnukset OH2GUY ja OH2PILI on kuitenkin myönnetty. 


Tämä siis näin karkeasti tai kysykää apua .... 


Jari, OH2BU 


